Iværksætter- selskaber - IVS\nFå merværdi ved revision\n- et alternativ til revision af årsregnskaber\nLovgivningen om revision er blevet ændret, og mindre og mellemstore virksomheder (Regnskabsklasse B) har nu mulighed for at vælge en erklæring om ”Udvidet gennemgang” i stedet for den traditionelle revision.\nForskellen på de to erklæringer er omfanget af sikkerhed for revisors konklusioner om årsregnskabet. Du kan læse mere her om forskellene.\nValg af den ene eller anden form bør bero på en vurdering af både virksomhedens situation nu og planerne for fremtiden. Vi anbefaler derfor, at virksomheden drøfter disse forhold nærmere sammen med revisor.


Det er slut med at beame serier fra iPhone til fladskærmen. Netflix har pludselig og helt uden varsel fjernet understøttelse for AirPlay fra sin iOS-app. Det bekræfter tjenesten over for mediet The Verge. Årsagen angives som ”tekniske begrænsninger”, men hænger fuldstændig sammen med, at AirPlay nu kan bruges sammen med fladskærme fra Samsung, Sony og LG.\nDet betyder nemlig, at Netflix ikke længere kan skelne, om brugerne beamer serier til et Apple TV eller til en anden enhed – og det er de ikke begejstrede for. Det nørdet nemlig svært at garantere en god oplevelse. Siger de.\n”Vi ønsker at sikre, at vores brugere har en god Netflix-oplevelse på alle de enheder, de bruger. Med AirPlay-support, der ruller ud til tredjepartsenheder, er der ikke nogen måde for os at skelne mellem enheder (hvad der er et Apple TV og hvad der ikke er) eller attestere disse oplevelser. Derfor har vi besluttet at stoppe understøttelsen af AirPlay for at sikre, at vores kvalitetsstandarder opfyldes,” skriver Netflix i en officiel udmelding.\nDer spekuleres dog også i, at Netflix har valgt at fjerne understøttelsen af AirPlay for at stikke en kæp i hjulet på Apples streamingplaner …\nAirplay Airplay 2 Netflix


Bertoni · Digital content, Layout, Udlicitering, Visuel identitet\nUDVIDELSE AF VISUEL IDENTITET\nMANUALER TIL BL.A. SOME SAMT POS-MATERIALE\nHver kampagne har sine egne kendetegn med illustrationer, grafiske elementer samt brugen af skrifttyper.\nvi har sat retningslinjerne for, hvordan den visuelle identitet skal bruges.\nVi har hjulpet Bertoni med at få overblik over deres visuelle identitet, og vi har sat retningslinjerne for, hvordan den skal og må bruges.\nDerudover har vi designet deres forskellige salgskampagner i løbet af et årshjul. Hver kampagne har sine egne kendetegn med illustrationer, grafiske elementer samt skrifttyper, og alt dette har vi samlet i en guide/manual, som de kan bruge fremadrettet.\nVi har også designet et nyt brand mark, B’et, som ses øverst. Et B, der både står for Bertoni, men som også illustrerer en mand grundet virksomhedens fokus på herremode.\nKUNDELITTLE OYSTER SERVICEVISUEL IDENTITETPRINTDESIGNBlødhed, ro & simplicitet var i fokus, da vi designede brandets visuelle identitet. Printet er skabt med inspiration fra naturen og danske strande.Blødhed, ro og simplicitet - Det var nogle af de mest...


Hjem › Kaffebryggere › Hario 2 kops V60 Tragt - Glas m. sort kant\nHario 2 kops V60 Tragt - Glas m. sort kant\nBeskrivelse af Hario 2 kops V60 Tragt - Glas m. sort kant\nDet er vigtigt at have smukt og funktionelt kaffeudstyr når man brygger kaffe. Det højner kaffe-oplevelsen. Et godt bud på en smuk og god tragt er denne Hario tragt i slagfast kvalitetsglas. Tragten kan let skilles ad og puttes i opvaskemaskinen, hvilket gør rengøringen til en smal sag.\nJapanske Hario specialiserer sig i "slow brew" kaffeudstyr til filterkaffebrygning. Virksomheden har eksisteret siden 1921, hvor Hario producerede kvalitetsglas til laboratorier og medicinalindustrien. Denne viden og erfaring har de taget videre til produktionen af kaffeudstyr.\nLær at brygge på tragten\nUdført i varmebestandigt glas med holder i plastik\nPerfekt til 2-3 kopper kaffe\nKan skilles ad og rengøres i opvaskemaskinen\nEspro Press stempelkande, 8 kops, 1 liter, pole...\nEspro Press stempelkande, 4 kops, 0,5 liter, po...


TIDLIGERE AVLSHOPPE NATALIE\nNatalie er kåret i DSP som hovedstambogshoppe og stod på fløj ved kåringen på Finstrupgaard i 2006. Hun er af den kendte tyske hoppestamme Nibelungenstammen hvor Bedstemoderen sammen med moderen og to søskende er kåret som bedste hoppefamilie i Tyskland. Moderen, Nice Touch, er mor til 4 kårede hingste.\nFaderen, FS Pour L’amour, har vundet bundeschampionat i dressur som 3 og 4 års og er af Downland Folklore og Valentinoblod.\nHun er avlet af de kendte tyske avlere Reiner og Hans Bockholt.\nNatalie havde i 2006 et hingsteføl ved siden efter den tyske fløjhingst Trentino og har i 2007 fået et hingsteføl med den tyske elitehingst Halifax som far. I 2008 har hun fået endnu et hingsteføl efter legendariske FS Champion de Luxe. Føllet blev ved følskuet i Pferdestammbuch Schleswig-Holstein kåret som skuets bedste og udtaget til eliteskue, hvor han opnåede præmiering.\nDen 20. april 2009 har Natalie fået endnu et hingsteføl efter Champion de Luxe. Føllet, Strandgaards Challenger, blev udnævnt til årets føl ved Pferdestammbuchs hoppe og følskue i Danmark og blev udtaget til eliteskuet i Bad Segeberg i august 2009. I 2012 blev han kåret som avlshingst i Tyskland og Danmark.\nI 2010 har hun fået et hingsteføl efter Bundeschampionatsvinderen Dance Star AT. Føllet stod på fløj i Danmark og blev udtaget til Elitefølskuet i Bad Segeberg.\nI 2011 har hun fået et hoppeføl efter Dance Star AT. Føllet stod fløj i Danmark og blev udtaget til Eliteskuet i Bad Segeberg.\nI 2012 har hun fået et hingsteføl efter Dr. Doolittle.\nF: FS POUR L'AMOUR (DE343430538994) FF: FS PICASSO (DE343446923189) FFF: PONNY POWER DARLING BOY (DE302021349284)\nFFM: VERUSCHKA (DE343443709983)\nFM: EILEEN 2 (DE343440003575) FMF: BLACK MAGIC (DE343440012565)\nFMM: HEIDI (DE343440003667)\nM: NICE TOUCH (DE341411382994) MF: NIGHT-STAR I (DE341420080481) MFF: NALET OX (DE308082048667)\nMFM: MONA (DE341420252875)\nMM: NIBELUNGENBLUT (DE341420008788) MMF: NOBEL (DE341420116379)\nMMM: NIBELUNGENLIED (DE341420007480)\nNatalie med Traümer 2006\nNatalie og Strandgaards Challenger 2009


Indbrudstyv blev optaget på video og genkendt • Zand News\nSkrevet af:Zand (jourhavende)Udgivet den: 13. aug. 19, 11:45 13. aug. 19, 11:45\nZand.News – Ejeren så overvågningsvideoen og fandt senere tyven på en bænk.\nNatten til mandag kl. 03.25 fik politiet en anmeldelse fra et alarmselskab om, at der havde været indbrud i en spillehal/netcafe, hvor en rude var blevet knust.\nDer var stjålet en dankortterminal og et nøglebundt. Det skriver Midt- og Vestsjællands Politi i døgnrapporten.\nEjeren genkendte tyven fra overvågningsvideoen\nMandag aften fik politiet en anmeldelse fra ejeren af spillehallen, der fra overvågningen havde genkendt indbrudstyven, der nu sad på en bænk tæt ved spillehallen.\nPolitiet kørte frem til stedet, hvor de anholdt en 20-årig mand fra Holbæk, der blev sigtet for indbruddet. Han blev fundet i besiddelse af en steakkniv, som han ikke havde et anerkendelsesværdigt formål til at besidde.\nHar allerede fået en dom for lignende kriminalitet\nDen 20-årige blev taget med til stationen til afhøring, hvor han erkendte indbruddet.\nAnklagemyndigheden vurderede herefter sagen og besluttede, at manden skulle fremstilles i grundlovsforhør med begæring om varetægtsfængsling, idet han kort forinden havde fået en dom for lignende kriminalitet. Grundlovsforhøret bliver afholdt ved Retten i Holbæk kl. 12.00.\nForrige artikel Forrige artikel: Indbrudstyv barrikaderede sig på skole\nNext Post Next post: Hvornår tager computeralgoritmer fejl?


Dybhavet og interne bølger – Udforsk Islam\nDybhavet og interne bølger\nPosted on 14. marts 2017 13. juli 2017 by admin\n”Eller (de vantros tilstande er) som mørket i et dybt hav, der er dækket af bølger over bølger, over hvilke der er skyer. Mørke over mørke. Når han rækker sin hånd frem [deri], kan han knap se den. ” Koranen 24:40\nDette vers nævner det mørke, der findes i dybe have og oceaner, hvori hvis en person strækker sin hånd ud, kan han ikke se den. Mørket i dybe have og oceaner findes i omkring 200 meters dybde og dybere. Ved denne dybde er der næsten intet lys.\nDybere end 1000 meter er der overhovedet intet lys. Mennesker kan ikke dykke mere end 40 meter ned, uden hjælp fra undervandsbåde eller specialudstyr. Mennesker kan ikke overleve uden hjælpemidler i den dybe mørke del af oceanerne som f.eks. på en dybde af 200 meter.\nVidenskabsmænd har først i nyere tid opdaget dette mørke ved hjælp af specialudstyr og ubåde, som har gjort det muligt for dem at dykke ned i oceanernes dyb. Vi kan også forstå ud fra den følgende sætning i det foregående vers:\n”… i et dybt hav, som dækkes af bølger over bølger, over hvilke der er skyer…”\nat de dybe vande, have og oceaner er dækket af bølger, og over disse bølger af andre bølger. Det er klart, at det andet sæt bølger er de overfladebølger, som vi ser, fordi dette vers nævner, at over det andet sæt bølger er skyerne.\nMen hvad med de første bølger?\nVidenskabsmænd har i nyere tid opdaget, at der er indre bølger, som opstår ved grænsen mellem lag af forskellig tæthed. De indre bølger dækker de dybe vande i have og oceaner, idet de dybe vande har en højere tæthed end vandene over dem. Indre bølger opfører sig som overfladebølger. De kan også brydes, ligesom overfladebølger. Indre bølger kan ikke ses af det menneskelige øje, men de kan opfanges ved at studere svingninger i temperatur og saltholdighed på et givet sted.\nKilde: A Brief Illustrated Guide to understanding Islam\nProportionen af regn →


En menneskelig læge, tak! | 2verdener En menneskelig læge, tak! – 2verdener\nOm at rejse indenrigs, forlade syg mand og "feste" i sommerhus\nBåde Uffe og jeg er megadårlige til at booke rejser, og vi kan snakke længe om, hvad vi en dag s\nJeg har haft en oplevelse hos min læge, som har påvirket mig meget, og som jeg ikke rigtig har kunnet ryste af mig. Kender I det, når I reagerer på en måde, som kommer helt bag på jer selv? Hvor man ikke er herre over egen krop, og tårerne bare triller? Jeg har været fyldt med magtesløshed, været ked af det og vred i nævnte rækkefølge, og jeg kan love jer for, at magtesløsheden er værst.\nJeg havde en tid hos lægen for at få vaccineret Nora kl. 9 i fredags, og allerede dagene før havde vi snakket meget om, hvordan vi skulle få det logistiske til at gå op. Jeg har jo også Isak hjemme om fredagen, og jeg ville helst ikke have ham hængende på mig, mens Nora skulle stikkes, så svigermoroption var lige i skabet i dette tilfælde. Ikke at glemme, at vi blev varslet om sne dagen før, så vi var klar over, at der ventede os en stram morgen, men planen var klar! Vi stod begge tidligt op, fiksede havregrøden i samlebåndsstil, Uffe kørte Munira i skole på ladcyklen, i mellemtiden gjorde jeg Isak klar, så Uffe kunne tage ham med på vej til arbejde og læsse ham af hos farmor, og jeg kunne traske igennem sneen med mine vinterstøvler med Nora i barnevognen. Perfekt plan kalder selvfølgelig på uforudsete “overraskelser”, som da Nora lige valgte at skide i bleen på vej ud af døren. Jeg vidste det! Jeg havde jo gået og ventet på, at det kom lige efter havregrøden, som hun plejer, men mon ikke hendes rutine var påvirket af, at hun kunne mærke en stresset mor? Normalt ville jeg nok lade hende vente med bæbleen, til vi kom til lægen, men jeg lover jer, at det var en den-giver-mig-rød-numse-ble, for hun har haft tynd mave på det sidste, og jeg kunne simpelthen ikke være hende bekendt at lade hende sidde på den hele gåturen. Og som frygtet var det gået ud i tøjet, så det var en større omgang. Med fumlende hænder kæmpede jeg med at give hende nyt tøj på og fór ud ad døren. Jeg stolede på mine vinterstøvler og løb ned ad den snedækkede vej, selvom jeg havde lovet Uffe at passe på de glatte veje. Tanken om at ringe til lægen og give besked om min forsinkelse strejfede mig også, men jeg vurderede, at det ville forsinke mig yderligere, hvis jeg skulle fumle med telefonen på de glatte veje, så jeg valgte i stedet at løbe videre.\nMed sved på panden og i forpustet tilstand ankom jeg til lægen. En venlig patient holdt døren for mig, og jeg ville ikke overhale ham og snyde foran ham i køen. Han kom ind sammen med mig og begyndte bare at snakke med sekretæren, mens jeg stod ved siden af og ikke helt vidste, om jeg bare kunne stikke sygesikringskortet igennem foran ham. Jeg var 8 minutter forsinket, og jeg valgte at gå ind foran ham med mit kort. Sekretæren sagde intet! Alt var fint, og jeg tog plads i venteværelset. Han var en postmand af en slags og hyggesnakkede med sekretæren. Jeg var lettet og begyndte stille og roligt at tage vores overtøj af, og Nora var ikke længe om at charmere sig ind på pigen overfor os, som var den eneste anden patient i værelset. Vi ventede og ventede, og pludselig kom sekretæren ind og sagde, at vi måtte finde en ny tid, og at lægen ikke ville kunne nå det. Jeg lyver ikke, hvis jeg siger, at min verden gik under. Jeg ved, at det kan lyde latterligt sammenlignet med alverdens andre alvorlige problemer, men jeg kunne vitterligt ikke tro på hendes ord. “Det mener du ikke” / “Jo” / Ej, men jeg har fået arrangeret børnepasning og det hele, jeg gjorde alt hvad jeg kunne, du mener det ikke, vel?” / “Jo, han kan simpelthen ikke få det presset ind” / “EJ, jeg kan ikke, jeg har løbet hele vejen, vi har planlagt.. nej, du mener det ikke / “Jo, desværre, der er ikke noget at gøre” / “Jeg må snakke med lægen” / “Han er først ude 9.50” / “Det fint, jeg venter”.\nMine tårer trillede imod min vilje, og jeg fattede ikke, hvad min krop havde gang i. Jeg var ikke herre over den, og jeg kæmpede mentalt med mig selv for at stå imod og holde op med at tude, for jeg ville være “professionel” overfor ham, når han kom ud. Hvad fanden tænker jeg på? Professionel? Han er min læge! Hvis ikke han skal forstå mig, hvem skal så? Med Nora i armen, tårerne trillende ned ad kinden og blikket vendt væk fra de nye patienter, der langsomt tikkede ind ad døren, følte jeg magtesløsheden på det tætteste hold og anede pludselig ikke, hvad jeg skulle få ud af at snakke med lægen. Dommen var jo givet. Selvfølgelig kunne jeg bare få en ny tid og komme en anden dag, men al den forberedelse og knoklen for at få morgenen til at gå op og ikke mindst, at jeg kunne mærke på min krop, hvor presset den har været. Pludselig handlede det om, at min læge ikke forstod mig. Min situation. At jeg kunne stå dér og nærmest bryde sammen i tårer uden at de rakte en hånd ud til mig.\nJeg gik ud for at få noget luft og kunne se, at Nora ikke kunne holde sig vågen mere, så mens jeg puttede hende, ringede jeg til min søster, der er læge. Hvis bare hun kunne fortælle mig, at det er normalt at sende folk hjem, når de er under 10 minutter forsinket, så ville jeg forstå det bedre. Men nej. Hun syntes, at det var langt ude, og der var igen frit løb for mine to små vandhaner. Jeg skulle ikke bare gå derfra, som hun sagde. Jeg måtte høre, om det virkelig var lægens holdning at sende mig hjem på den her måde, og hvis ja, så er det åbenbart ikke her, jeg skal være.\nJeg gik ind, holdt masken så længe det varede, og da lægen kom, spurgte jeg ham, om han virkelig ikke syntes, at der kunne være andre muligheder for mig end at finde en anden dag. Han svarede nej. Meget kort og kontant, som han plejer at være i sine konsultationer. Jeg gentog, hvor presset en morgen jeg havde haft, sørget for børnepasning, og hvordan jeg havde løbet igennem sneen og det hele – ikke mindst mine tårer, jeg ikke kunne styre var en afspejling af, hvor presset jeg har været. “Jeg kan ikke lade mine patienter vente”, sagde han. What? Jamen, jeg venter altid, når jeg kommer! Jeg spurgte, hvorfor han ikke tog patienten foran mig ind, når hun jo allerede var kommet og ventede, da jeg kom, men fik svaret, at han tager sine patienter ind i den aftalte rækkefælge. Til sidst spurgte jeg ham, om han ikke kunne se på mig, at jeg ikke har det godt, hvortil han svarede: “Jo, jeg kan godt se, at du er påvirket”. Jeg var målløs. Absolut målløs. Sekretæren rettede mig endda i forhold til de antal minutter, jeg var forsinket, for hun ville påpege, at det var 9 minutter, det drejede sig om. “Det har systemet registreret i forhold til, hvornår du har kørt dit sygesikringskort igennem”, sagde hun. F*** 9 minutter! Min venlighed, min tanke om ikke at springe nogen i køen over, at hun ikke advarede mig ved ankomsten eller omdirigerede direkte over til lægen. Jeg kæmpede med at få de sidste ord ud af mig: Så er det ikke her jeg hører til.\nHele min dag var ødelagt. Jeg kunne ikke finde ro, jeg kunne ikke styre mine følelser. Jeg skulle mødes med min veninde, og jeg kastede mig i hendes arme og hulkede, seriøst. Kæft, jeg ikke fattede, hvad der skete med mig selv. Det var det her med ikke at blive behandlet som et menneske med følelser, og i løbet af dagen kom alle spørgsmålene til mig:\nHvorfor havde han bare ventet på, at de 15 minutter løb ud?\nHvorfor lod sekretæren mig bare gå ind i venteværelset i stedet for at få mig bragt ind til lægen med det samme, der åbenbart bare sad derinde og kiggede ud i luften?\nEr det virkelig normalt at blive sendt hjem?\nHvorfor reagerede jeg så følelsesladet?\nHvorfor trøstede de mig ikke i lægehuset?\nHvorfor kunne jeg for én gangs skyld ikke være den, der forårsager den ventetid, jeg selv altid er ude for, når jeg kommer til læge?\nJeg har ikke lyst til at se hverken sekretæren eller lægen igen. Jeg har tænkt meget over, om jeg skal nævne hvilket sted, jeg har haft denne oplevelse. Jeg vil ikke hænge nogen ud, men samtidig vil jeg virkelig ikke ønske for nogen, at de skal opleve det samme, som jeg gjorde. Jeg ved det ikke. Vi er mennesker. Man kan have en dårlig dag, man kan komme for sent, og man kan have sine grunde, og jeg synes, at det er vigtigt, at vi behandler hinanden som mennesker. Med følelser. Havde lægen en dårlig dag? Kan det retfærdiggøre hans opførsel? Nej. Jeg stod ikke dér som Esra, der kom for sent af en latterlig årsag, men som mor til Nora, som havde kæmpet sig igennem morgenen. Jeg synes eddermame, at der er forskel. Som jeg også sagde til lægen. “I arbejder med mennesker her. Jeg står som et menneske overfor dig, og fortæller hvor presset, jeg har været. Det er dét, du skal tage stilling til nu”. Det betød intet for ham.\nNår jeg tænker tilbage på min oplevelse, bliver jeg faktisk ret harm over, at de ikke tacklede det mere menneskeligt. At de som sundhedsfolk ikke kunne se, at der var noget galt med min reaktion. At de valgte at være så firkantede over for mig. At jeg i stedet for at blive sendt hjem i den tilstand, måske selv havde brug for at snakke. Min reaktion var ikke normal. Mine ustyrlige grædeflip var ikke normalt.\nMen de har jo ikke tid. Mon lægen er glad? Han fik scannet mit sygesikringskort og fik pengene for min konsultation, som han ikke gad at tage mig ind til. Han stod iskold overfor en grædende mor og retfærdiggjorde sin handling for at yde god service til sine andre patienter. Mon han er lykkelig for at have tjent den konsultation hjem? Så kan han fortsætte sit arbejde. Næste gule kort, tak. Maskinen kører. I maskineriet og diagnosticering har han glemt, at det faktisk var et menneske, der stod over for ham. En mor. En presset mor, der bruger en masse energi i hverdagen på at prøve at sprede glæde udenfor. Han tog det fra mig. Måske ramte han en grænse, der ikke kunne bære mere. Han knækkede mig lige i dét punkt på grænsen. Jeg beklager, jeg er ikke en robot, og jeg har også en grænse.\nBukser eller nederdel, så tag dog begge i én ;-)...\nSikken dum læge.\nJeg er heldigvis glad for min læge, som jeg oplever som menneskelig.\nOg der er faktisk åbent for tilgang lige nu.\nForstår sagtens din vrede og vanskelighed med at ryste det af dig. Syntes stadig du skal skifte læge. Man skal ikke finde sig i hvad som helst.\nTak søde Anette – det kan du tro, jeg er i gang med, men det er ikke nemt at finde en læge, der tager imod patienter 🙁\nEr ked af at høre din historie her Esra, men forstår virkelig godt din reaktion!\nHvis du overvejer at skifte læge, kan jeg anbefale lægerne Engbakken 5, hvor de også har åben konsultation hver formiddag, så man bare kan møde op uden at ringe først. Praktisk når man har børn 🙂\nTak! Hende har jeg undersøgt, og min svigermor har også anbefalet hende – der er bare lukket for patienttilgang. Jeg venter til de åbner op! Det var da vildt nok med åben konsultation. Elsker nytænkning! 🙂\nKæreste Esra – er virkelig ked af hvad du har oplevet – stort kram herfra ❤\nSødeste Salli – tusind tak, det varmer seriøst 🙂\nÅrh kæreste sikke en oplevelse, hold da op hvor J føler med dig. Jeg kender godt det med at planlægge tingene og det hele bare går i vasken.\nJ har selv en søn på 2,5 og en datter på 10 måneder. Kender følelsen af at være “stresset” som man jo egentligt ikke er, J vil rettere sige det høre til det at være mor med så små børn. Ngn gange svækker man bare, fordi man ikke magter mere. Synes det er en helt igennem urimelig behandling du har fået og jeg synes du skal skrive en klage til dem og skifte læge øjeblikkeligt. Men samtidig vil jeg sige, man nok ikke får ret meget ud af det. Vores sundhedsvæsen er bare blevet så klamt og umenneskeligt at det er til at brække sig over! Jeg var forbi min svigermor forleden, som lå indlagt på Hvidovre hospitalet. På sammen stue lå en fuldstændigt skrøbelig og syg ældre dame, som dårligt kunne rejse sig. Hun bad sygeplejerskeren , som stod og li have budt en anden patien velkommen på stuen, om et glas kold vand. Til det svarede hun, det havde hun altså ikke tid til li nu, hun kunne tage sin rollator og li selv køre ud på gangen og hente det. Også smuttede hun bare ud af stuen!\nJeg blev så dårlig på hendes vegne, at jeg rejste mig op og hentede det forbandede glas saftevand! Helt ærligt fatter sku heller ikke hvad der sker for folk nu om dage.\nKnus mange gange her fra.\nElsker at læse dine artikler \nSkulle lige godkende din kommentar 😉\nÅrh kæreste sikke en oplevelse, gold da op hvor J føler med dig. Jeg kender godt det med at planlægge tingene og det hele bare går i vasken.\nJ har selv en søn på 2,5 og en datter på 10 måneder. Kender følelsen af at være “stresset” som man jo egentligt ikke er, J vil rettere sige det høre til det at være mor med så små børn. Ngn gange svækker man bare, fordi man ikke magter mere. Synes det er en helt igennem urimelig behandling du har fået og jeg synes du skal skrive en klage til dem og skifte læge øjeblikkeligt. Men samtidig vil jeg sige, man nok ikke får ret meget ud af det. Vores sundhedsvæsen er bare blevet så klamt og umenneskeligt at det er til at brække sig over! Jeg var forbi min svigermor forleden, som lå indlagt på Hvidovre hospitalet. På sammen stue lå en fuldstændigt skrøbelig syg ældre dame, som dårligt kunne rejse sig. Hun bad sygeplejerskers , som stod og li have budt en anden patien velkommen på stuen, om et glad kold vand. Til det svarede hun, det havde hun altså ikke tid til li nu, hun kunne tage sin rollator og li selv køre ud på gangen og hente det.\nJeg blev så dårlig på hendes vegne, at jeg rejste mig op og hentede det forbandede flad saftevand! Helt ærligt fatter sku heller ikle hvad der sker for folk nu om dage.\nTak sødeste! Du har ret – det hører til det at være mor, men det kom stadig helt bag på mig. Jeg har faktisk allerede snakket med Patientklagenævnet eller hvad de hedder, og selv dér begyndte jeg at græde – det er sgu lidt vildt, synes jeg. Han sagde også, at jeg skulle klage. Så føler jeg da, at jeg har gjort noget.\nEj, hvor lyder det som en ubehagelig oplevelse på sygehuset. Det er godt nok for dårligt – man fatter ikke, at man kan blive så umenneskelig, men de har jo travlt i sundhedsvæsenet. Æv æv, altså!\nTusind tak for dine fine ord – dejligt at have dig her 🙂\nJeg forstår din reaktion. Jeg har prøvet lidt det samme engang Håber du finder en mere menneskelig læge!\nDet betyder meget at høre – tak!\nKnus herfra <3 Forstår godt din reaktion!\nTak søde! Det er så dejligt at høre 🙂\nBåde Uffe og jeg er megadårlige til at booke rejser, og vi kan snakke længe om, hvad vi en dag skal se, men en skildpadde …


Ole Kibsgaard - DRENGEN DER DAGDRØMTE - Børne CD - 2008\nOle Kibsgaard er ingen novice i hverken børne- eller musikbranchen. Som vært for ”Kaj og Andrea” på DR har han de sidste 14 år leveret kvalitetsunderholdning og musik til de mindste. Derudover har han siden 1997 været med i Shubidua. Nu har han udgivet sin første børne-cd under eget navn: En samling sange og fortællinger om en helt almindelig dreng, der dagdrømmer usædvanligt meget. På cd’en medvirker andre velkendte stemmer som Alberte Winding og Kaya Brüel. CD’en indeholder desuden en regulær duel mellem Shubiduas Michael Bundesen og Kjeld Nørgaard, som konkurrerer om at synge dybest - 13 sange med små fortællinger imellem. Ca. 60 minutter\nSe videoen Ædedolkens sang og flere andre her\nKlik her og se fotos fra\nOptagelserne på Bornholm\nKaya Og Ole - JULEN VARER LÆNGE - Børne CD - 2010\nKaya Brüel har sammen med Ole Kibsgaard og et hold veloplagte musikere tidligere udgivet succescd’erne ”Jeg fandt en sang på vejen” og ”Med Dannebrog på Næsen” med sange komponeret af Kaya’s Oldefar i 50’rne til Halfdan Rasmussens tekster.\nCd’erne har solgt over 20.000 eksemplarer og høstet anmelder roser, guldplader samt en Danish Music Award for bedste børneudgivelse.\nSe reklame klip her - Julen varer Længe\nPalle & Ole Kibsgaard - MIG OG MAGGIDUDDI - 2011\nRevyviser gennem 5 årtier 1930 - 1970\nPalle Kibsgaard, årgang 1936, og Ole Kibsgaard, årgang 1966, far og søn, har sammen indspillet en CD med 12 af de mest kendte og elskede viser fra dansk revys guldalder. ”Sangen om Larsen”, ”Mig og Maggeduddi”, ”Manden på risten”, ”Kys hinanden” og flere andre er fortolket i enkle og stemningsfyldte arrangementer der bringer lytteren tilbage til dengang sporvognene raslede gennem Kbh’s gader.\nChristine Skou & Ole Kibsgaard - Lige børn leger bedst - Børne bog/CD - 2007\nDenne skønne samling historier for børn fra 5-års alderen har det tilfælles, at de alle sammen ender med en morale, der kan relateres til barnets egen hverdag med venner, veninder, fællesskab, lystløgnende mødre, brun-kedelige fædre, muggeri, grimme indianere, dansende hasselnødder og mere endnu.\nFantasien får frit spil, når vi møder de skønt beskrevne børn i de otte historier.\nHistorierne tager alle udgangspunkt i velkendte ordsprog, men vender dem helt på hovedet, så de giver ny logisk mening og får deres eget liv i en verden, hvor børnene er i centrum.\nI Lige børn leger bedst leger alle de krøllede, skæve, trekantede og korte børn sammen på legepladsen i Cirkelgade - lige ind til der kommer to snorlige piger og påstår at Lige børn leger bedst - og så må der dokumentation på bordet. Og så er der indianerpigen Himma-Laila, der har så frygtelig dårlig ånde, at det næsten ikke er til at holde ud og hvad mon der sker med Prinsesse-sur-i-mund, når hun møder en tryllekunstner på sin egen alder?\nMed bogen følger en herlig cd med fem iørefaldende sange og oplæsning af alle historierne.\nMusikken til bogen er skrevet og sunget af Christine Skou og Ole Kibsgaard.\nOle Kibsgaard - I’ll be around - 2004\nPå solo-debutalbummet ”I’ll be around” tager Ole Kibsgaard lytterne med ud på en rejse i det amerikanske musiklandskab. Her møder han nogle af sine musikalske venner, inden for pop, soul, singer/songwriter og westcoast genrene. Musikken sender klare associationer til navne som James Taylor, Garth Brooks, Doobie Brothers og Stevie Wonder.\nCD’en indeholder 12 stemningsfyldte sange skrevet af Ole Kibsgaard.\nOle Kibsgaard - KAMMALAATIT (Venner) - 2012\nCD med grønlandske børn og unge fra Upernavik\nEt samarbejde mellem musiker Ole Kibsgaard, Red Barnet og klubben for børn og unge ”Qaamaliaq” i Upernavik har resulteret i denne cd. Det er børnenes og de unges egne tekster, som Ole Kibsgaard har komponeret musikken til. Indspilningen er sket on location i klubbens lokaler i Upernavik.\nI 2009 har Red Barnet på baggrund af en donation fra Villumfonden bygget en fritidsklub for børn og unge i\nden lille Nordgrønlandske by Upernavik.\nDenne cd fortæller omverdenen, at selvom man bor en flyrejse væk - højt mod nord, så har børn og unge her præcis de samme interesser som andre børn og unge. De drømmer også om det gode liv, venner, fællesskab og fremtid. Det er det børnene og de unge synger om...


Hærvejen skal være Danmarks største motionsarena | Motionsløb | dit løbesite motionslob.dk\nDig og løbForum\nMotionsløb » Dig og løb » Blog » Information » Hærvejen skal være Danmarks største motionsarena Hærvejen skal være Danmarks største motionsarena\n1. november 2012 - 23:43\nInformation Fra Flensborg i syd til Viborg i nord skal Hærvejen danne ramme for tusindvis af vandrere, løbere og cyklister i Hærvejsløbet under mottoet: Drømmen, udfordringen, eventyret.\nHærvejsløbet vil udvikle den naturskønne strækning langs Hærvejen til en sammenhængende arena for fysisk udfoldelse for motionister fra hele Nordeuropa. Inspirationen findes i Vasaløbet i Sverige, hvor arrangørerne har skabt en imponerende motionsarena, der hvert år tiltrækker cirka 80.000 deltagere.\nStarten går ved den smukt beliggende Flensborg Fjord, op gennem Jylland langs højderyggen og med mål i det historiske Viborg på brostenene op mod Domkirken.\n”Hærvejsarenaen er en rejse i landskabet, som byder på talrige perler af oplevelser undervejs. Der venter deltagerne en stor udfordring og ikke mindst en fantastisk naturoplevelse. Ruten er meget varieret og utrolig smuk,” siger projektleder for Hærvejsløbet Flemming Johannsen.\n25.000 deltagere i 2025\nPå deltagersiden vil Hærvejsløbet blive en lillebror til Vasaløbet, da arrangørerne af Hærvejsløbet på sigt forventer 25.000 deltagere, men på distancesiden bliver Hærvejsløbet storebror, da Hærvejen som motionsarena strækker sig over 300 kilometer i forhold til Vasaløbets cirka 100 kilometer.\nHærvejsløbet havde premiere i juni 2012 som et prøveløb, og den mest centrale erfaring fra prøveløbet er, at det giver rigtig god mening for både deltagere og arrangører at tænke Hærvejen som en samlet arena. På den baggrund arbejder Hærvejsløbet på at få 6000 deltagere i 2013, 19.000 deltagere i 2019 og 25.000 deltagere i 2025 fordelt på events langs Hærvejen hen over hele året med forskellige motionstilbud.\nSelve Hærvejsløbet har som sit omdrejningspunkt en årlig tilbagevendende eventuge i juni måned. Hele ugen, koncentreret om de to weekender, vil invitere til deltagelse på Hærvejen. Viborg vil som målby i hele eventugen på festlig vis byde deltagerne velkommen til den historiske by.\nBag Hærvejsløbet står Viborg Kommune, DGI og Hærvejsmarchen. Desuden vil lokale foreninger og alle kommuner langs Hærvejsarenaen blive inddraget i arbejdet med at arrangere Hærvejsløbet.\n300 km løb og 260 cykelløb\nHærvejsløbet, som foregår i slutningen af juni 2013, er delt op i tre events. Den ene er et 300 kilometer etapeløb, hvor løberne udfordres til at deltage på så mange etaper som muligt ud af de cirka 30 etaper, som udgør løbet. Hver etape bliver på mellem 8 og 12 kilometer. Det specielle ved etapeløbet er, at løberne følges i samlet flok med en fart på 10 km/t. Her er altså ikke tale om at gennemføre etaperne individuelt på så kort tid som muligt.\nDen anden event er et cykelløb, som udfordrer cykelmotionister til at deltage på en lang rute på 260 kilometer, en middellang rute på 120 kilometer eller en kort rute på 50 kilometer. Her cykler deltagerne på hold alt efter tempo, og det handler om at gennemføre som hold. Fællesskabet, træningen op til løbet og den fælles hjælp under løbet gør det til en helt speciel oplevelse og udfordring for deltagerne.\n”Hærvejsløbet henvender sig både til supermotionisten, til den trænede motionist og til eventmotionisten, som ønsker at prøve kræfter med Danmarks største motionsarena”, fortæller Flemming Johannsen.\nLøberne og cykelrytterne ankommer cirka samtidig til Viborg sidst søndag eftermiddag 23. juni.\nHærvejsmarch slutter eventugen af\nDen anden weekend i eventugen er forbeholdt Hærvejsmarchen; den traditionsrige march, der siden 1969 har samlet tusinder af vandrere fra nær og fjern. Vandringerne sker på ruter på mellem 5 km og 45 km både lørdag og søndag med fælles start og mål i centrum af Viborg. Disse traditionelle ruter vil fortsat være fundamentet, når Hærvejsmarchen overgår til at være en del af Hærvejsløbet, men de vil blive suppleret af andre typer af vandringer på hele Hærvejsarenaen\nFriløbet Fabiola Christensen\nDe første 5 km idag til Friløbet var hurtigt overstået. Desværre fik jeg sidestik og var nød til at holde en lille pause som tog min tid fra mig :-(\nDet var en fantastisk løbetur, dejligt vejr og...\nKan jeg blive marathonløber - har jeg evnen, tiden og modet?\nDette er min blog om at blive marathonløber inden 15/10 2012 (12 måneder)\nVelkommen til medlem nr.\n7669: Lars Lemmer\nmand 47 år nystartet løber efter 27 år uden ret meget motion af nogen form :-)\nHent til iPhone her...\nZebla Sportsvask er et nyt lugt neutraliserende ... 98,00 kr. GripGrab Running Ultra Light løbehandske\nLet løbehandske med genial EasyTouch funktion som ... 149,00 kr. Nyhedsbreve\nVælg de nyhedsbreve du ønsker at til/afmelde dig.


Ulv spiser af nyfødt kalv: Ikke bekræftet om der er tale om drab | TV2 Nord\nDNA-prøver har bekræftet, at en ulv har spist af en kalv i februar. Ulven på ovenstående billeder har dog ikke nødvendigvis noget med episoden at gøre.\nUlv spiser af nyfødt kalv: Ikke bekræftet om der er tale om drab\n03. mar 2021, kl. 14:28\nEn landmand fandt den 14. februar en af sine nyfødte kalve døde, som et dyr efterfølgende havde spist af. Han kontaktede derfor Naturstyrelsens ulvetelefon, og vildtkonsulent Tommy Hansen fra Naturstyrelsen rykkede efterfølgende ud for at tage prøver af kadaveret.\n- Der er ikke noget bekræftet drab. Det er en nyfødt kalv, som højst sandsynligt er død ved fødslen. Når man kigger på svælget, var der meget slim, og det kan godt tyde på, at den har været dødfødt, siger vildtkonsulent Tommy Hansen.\n- DNA-materialet er forurenet af ræv og andre dyr, og samtidig er der ikke materiale nok til, at man kan arts- og kønsbestemme, siger Tommy Hansen.\nNi ulve er forsvundet sporløst:Nu vil Miljøstyrelsen forhindre ulovlig jagt på ulve\n- Man skal ikke være bekymret. Hvis det var farligt, havde vi set en serie af angreb, og inden for de seneste tre år har der kun været enkelte sager, hvor folk kun har fået erstatning på baggrund af indicier. Der har ikke været nogen bekræftede angreb, siden den har etableret sig, lyder det fra Tommy Hansen.


Jobbet Archives - René Clausen Nielsen\nSøg mit job\n4 Comments on Søg mit job\nVi søger igen en rådgiver i Advice Digital (linket fører til vores spritnye site, som jeg har haft glæden af at være med til at udvikle). Vi søger også to art directors, men nu da jeg selv er ansat som rådgiver, synes jeg, at det er det mest spændende. Men altså, vi søger en rådgiver. […]\nTags Advice Digital, job, Jobbet, Mozambique\nPointing it out graphically\nPost date 9 October, 2008\n3 Comments on Pointing it out graphically\nJeg hader, at jeg kommer til at fokusere på lækkerhed frem for indhold, når jeg laver PowerPoints (eller OmniGraffles eller SlideRockets eller whatever). Mest fordi jeg er stinkende ringe til at gøre det lækkert. Dernæst fordi jeg generelt synes, at den pædagogiske gevinst af lækkerhed i slideshows er overvurderet (vi taler ikke om feature-richness og […]\nTags Film, Musik m.m., Jobbet, mandrillen, omnigraffle, powerpoint, sjov, sliderocket


Om Osterkrüger Electric A/S | Osterkrüger Electric A/S\nElinstallation i Storkøbenhavn\nOsterkrüger Electric A/S har adresse i Ballerup, men udfører elopgaver i hele hovedstadsregionen. Vi har en bred kreds af både private, erhvervs og offentlige kunder, som vi servicerer med alt lige fra el og automatik til montering og vedligeholdelse af varmepumper, ventilations og blødgøringsanlæg.\nEn elektrikervirksomhed i konstant udvikling\nOsterkrüger Electric A/S er et godt valg, hvis du søger en erfaren og autoriseret elektriker i hovedstadsregionen. Vi har en trofast kundekreds i Ballerup men servicerer også et voksende antal kunder i Værløse, Glostrup, Herlev, Albertslund og resten af Storkøbenhavn.\nVirksomheden blev etableret af elinstallatør Morten Osterkrüger i 1997. Siden har vi været i konstant udvikling, og i dag er vi omkring 10 specialuddannede medarbejdere, der har kompetencer indenfor hver deres elområde.\nVi udfører alle former for elektrikerarbejde\nVi er stærke på alt fra klassiske installationer til store komplekse installationer i f.m. ny og tilbygninger. Vi arbejder med alle slags elinstallationer herunder rådgivning om alternativ energi, elsyn, sikring og overvågning.\nUd over det mere almindelige elarbejde løser vi mange opgaver inden for f.eks. sikring, automatik, IHC, Genvex/ventilationsanlæg, termografering, køleanlæg, vandteknik, solceller, ABA alarm og tvovervågningsanlæg samt kommunikation som telefoni, internet, TV og IT.\nVi betjener både private, erhvervskunder og offentlige institutioner\nVi hjælper vores private kunder med alle former for almindeligt elektrikerarbejde fra lampeopsætning til fejlfinding og nybyg. Vores erhvervskunder og offentlige kunder hjælper vi ofte med lidt større projekter, installationer og vedligehold, men ingen opgave er for stor eller for lille.\nNiche inden for mørklægning, varmepumper, ventilation og blødgøringsanlæg\nI næsten 15 år har et af vores specialer været installering af styringer til mørklægning og solafskærmning. De seneste år har vi udvidet vores ekspertområde til også at omfatte opsætning, vedligeholdelse og reparation af varmepumper, ventilation og blødgøringsanlæg. Hos Osterkrüger Electric er vi altid klar til at uddanne os inden for et nyt område.\nHurtig udrykning til hele Sjælland\nNår du ringer til vores hovednummer i Ballerup, kan vi med det samme fortælle dig, hvor vi har den nærmeste servicebil. Vores biler, som kører rundt på hele Sjælland, har GPS flådestyring, hvilket betyder, at vi altid ved, præcist hvor de er, og hvor langt de har til din adresse.\nElvagt med døgndækning\nVores medlemskab i TSgruppen betyder, at vi kan tilbyde døgndækning. Står du med pludselige elproblemer, kan du altid ringe til vores elvagt. Der sidder altid en elinstallatør klar til at hjælpe dig dag og nat, året rundt. Vores servicebiler er pakket med eludstyr, så vi hurtigt og effektivt kan løse kritiske situationer som strømsvigt, nedbrud i installationer, indbrud og lignende.\nDu er meget velkommen til at kontakte os, hvis du har nogle spørgsmål eller andet, vi kan hjælpe med. Vi er altid klar til at hjælpe dig eller din virksomhed med enhver form for el-arbejde stort som småt.


1-årigt æg:) - Fyrsten og Fruen\nUdgivet den april 3, 2016 af Fyrsten&Fruen\nI dag er det præcis et år siden, at jeg lå på en briks på Nørrebro og fik lavet den insemination, der resulterede i Jasper:)\nDet er virkelig mærkeligt at tænke på!\nVi havde stort set ingen forestillinger om et succesfuldt udfald. Jo jo, selvfølgelig håbede vi, at det ville lykkes, men vi var blevet skuffet så mange gange før. Og vi havde jo Ane:) Lige den her behandling føltes lidt som at ønske på et stjerneskud eller smide en lille, bitte mønt ned i en kæmpestor brønd.\nDet tog os mange lange snakke at nå frem til at starte i behandling igen. Jeg ville SÅ gerne! Men Fyrsten var bange. Bange for flere nederlag, bange for at det ville opsluge mig, bange for at jeg igen ville forsvinde ind i håbet og sorgen. Bange for hvad det ville gøre ved mig, ved Ane, ved os. Jeg havde bare en idé om, at det ville være noget andet. Det var ikke afgørende på samme måde som før. Vi VAR blevet en familie. Og det brugte jeg virkelig mange kræfter på at overbevise ham om. Men jeg forstod og forstår ham godt. Der er jo ingen garantier. Og selvom jeg havde en klar idé om, at vi var et andet sted nu, og at hele processen derfor ville blive en anden, så kunne jeg ikke love noget – hverken på hans eller mine vegne. Vi endte med at lave en aftale om at lægge ud med en enkelt behandling, og så tage den derfra.\nJeg kan huske, at jeg var lettere irriteret på lægen. “Det er vores 11. behandling. Jeg har let endometriose. Vi måtte aflyse forsøget i foregående måned pga cyster. Og nu siger du til mig, at der helst kun skal være ét æg??! Klaphat!” Og da vi mødte op til den sidste scanning for inseminationen var der kun et æg, så jeg tænkte “Nå ja, så er det bare sådan et for sjov forsøg….” Og måske netop derfor blev jeg på ingen måde opslugt.\nMen der skal kun et godt æg til. Og det må ha’ været helt suverænt godt æg, når man ser på resultatet i dag;)\nJeg spiller ikke lotto. Og havde jeg gjort det, så var jeg stoppet. Så heldig kan man ikke fortsætte med at være:) Nogle brønde er det altså værd at tømme sin sparegris i!\n0 kommentarer til “1-årigt æg:)”\napril 3, 2016 kl. 7:55 pm\nJeres historie er så fin og rørende, og alle børn er jo små mirakler på hver deres måde. God søndag aften til dig og dine!\napril 3, 2016 kl. 9:19 pm\nOgså dejlig aften til dig:)\napril 3, 2016 kl. 8:12 pm\nÅh, tillykke til jer!\napril 3, 2016 kl. 9:13 pm\nHvor er han altså bare et utrolig smukt barn!\napril 3, 2016 kl. 9:18 pm\napril 3, 2016 kl. 10:31 pm\nEr der bare mig, eller ligner han faktisk fyrsten helt vildt på det billede? Det er da lidt skægt syntes jeg… 🙂\napril 3, 2016 kl. 10:36 pm\nNej, det er ikke bare dig:) Jeg synes også, at han ligner sin far ret meget, selvom det ikke rigtig giver mening!\napril 3, 2016 kl. 10:38 pm\nÅh, han er så smuk, det drengebarn 🙂 Ligeså smuk som jeres fine historie <3\napril 4, 2016 kl. 2:13 pm\nHold nu fast en smukt billede. Stort tillykke med det lykkelige årsjubilærum! Det er da livet.\napril 8, 2016 kl. 7:33 pm\nHan er super dejlig, tillykke med ægge-jubilæet 🙂\nForrige indlægForrige Smørbabser, tis og cocktailpølser\nNæste indlægNæste Få styr på madbudgettet!


Læs mere om, hvordan EG arbejder for internationalisering i den daglige undervisning.\nHer finder du information om EG's mange internationale tilbud.\nStudieturen er en unik mulighed for at få en masse sjove og spændende oplevelser sammen med dine klassekammerater, og samtidig se dine fag fra helt nye vinkler. På EG prioriteres det faglige indhold i studieturene højt. Som regel deltager to fag i et tværfagligt samarbejde om et bestemt emne, der er relevant for destinationen. Fx har samfundsfag og engelsk stillet skarpt på politik på en rejse til Washington DC, engelsk og spansk har besøgt Ernest Hemingways Andalusien, matematik har studeret tallene bag Gaudis arkitektur i Barcelona, og biologi og idræt har undersøgt fysiologiens muligheder og begrænsninger på cykel på Korsika.\nDrømmer du om at skabe erfaringer og venskaber på tværs af landegrænser? På Espergærde Gymnasium og HF har du rig mulighed for at opleve livet som gymnasieelev i et andet land, med udgangspunkt i enten sprog og kultur, matematik, dansk og samfundsfag, matematik og idræt eller Historie og Arkitektur & Design. Vi samarbejder med gymnasier i hovedsageligt Tyskland og Frankrig, og arbejdssproget er engelsk. Som led i udvekslingen indkvarteres du privat, og året efter er du selv vært, når ”din” tysker eller franskmand besøger EG.\nPå EG arbejder vi også med udveksling i det virtuelle rum, og har faglige venskabsklasser på den franske ø La Réunion i det Indiske Ocean. Det er en nyligt etableret kontakt med udgangspunkt i fransk sprog, geografi og historie. Vi samarbejder om problemstillinger som slaveri og kulturelle forskelle og laver feltarbejde, undersøgelser og debatterer via digitale platforme. Initiativet giver eleverne mulighed for at møde udfordringer og skabe løsninger i et internationalt perspektiv – selv indenfor EG’s mure.\nDet Internationale Korps er et af de mange elevinitiativer på EG. Hver anden onsdag mødes de for bl.a. at spise frokost sammen og planlægge rejser. Eleverne i korpset er repræsenteret i flere af skolens andre udvalg, for eksempel det internationale udvalg og miljøudvalget. De er aktive i at udbrede glæden ved at møde andre kulturer og har bl.a. været med til at udsmykke skolen med fotokunst fra hele verden, der har været stor rejseaktivitet og et par gange om året er der madaften, hvor internationale gæster inviteres med. Korpset har rejst i bl.a. Finland, Tyrkiet og Ukraine, og i skoleåret 2020/21 planlægger de en coronavenlig, men international rejse i Danmark.\nDu kan læse mere om Det Internationale Korps og alle de andre elevinitiativer her.\nDe sidste fire år har mange af EG’s spansk-, tysk- og franskelever med succes deltaget i DM i Sprog. Skolerne kvalificerer sig til finaledagen gennem en online quiz i grammatik, ordforråd og kendskab til kultur, og hvert år har skolen kvalificeret sig i ét eller flere af de tre sprog.\nI 2017 var EG med til finalerne i alle tre sprog. Størst succes havde eleverne dog i 2015, hvor de gik videre til finalerne i alle tre sprog på Lyngby Gymnasium – og fik guld i tysk og spansk, samt sølv i fransk.\nFem dage i november kan du prøve kræfter med rollen som toppolitiker, når ca. 450 elever fra EG og andre gymnasier rundt om i verden mødes til det politiske rollespil, EG Model United Nations (EGMUN). MUN er et forum, hvor aktuelle globale begivenheder og problematikker debatteres i et internationalt perspektiv. Dress code'en er formel og bordene hviddækkede, når eleverne går sammen om at omdanne skolen til et mini-FN, komplet med komiteer, kommissioner og lobbyer.


Forside Fertilitetsudfordringer er en fælles kamp\nDet går ikke altid som planlagt, når et par beslutter sig for at sætte et barn i verden. Faktisk er ti procent af en dansk fødselsårgang undfanget med hjælp fra moderne fertilitetsbehandling. Og selvom det er kvinden, der bærer barnet, viser ny forskning, at også mandens helbred har stor betydning for, om en graviditet lykkedes.\nDanskerne fertilitet er ikke så god, som den kunne være. Faktisk ser man i dag en tendens i hele den vestlige verden, hvor mellem ti og 15 procent af børn skabes ved hjælp af fertilitetsbehandling. Forskerne er gennem årene blevet meget klogere på, hvorfor det for nogle par er så svært at blive gravide, og fastholde graviditeten helt frem til termin. Men der er stadig meget, der er uvist.\nEt af de områder, man ved meget om, er mænds sædkvalitet. Det skyldes, at det er et parameter, som det er nemt at måle på og sammenligne over tid. Den viden har også været med til at slå fast, at ufrivillig barnløshed handler om begge parter i et par. Faktisk siger man, at cirka en tredjedel af ufrivilligt barnløse par er det, fordi kvinden er udfordret, den anden tredjedel skyldes manden, mens problemet for den sidste tredjedel opstår i samspillet mellem de to.\nDer bliver løbende forsket i, hvad man kan gøre for at afhjælpe den ufrivillige barnløshed, og hvad der påvirker fertiliteten for begge køn. I december måned blev det meldt ud, at et tværnationalt samarbejde mellem danske og svenske forskere vil sammensætte den største databank på emnet, ved at trække på data fra 5.000 par. Men indtil der foreligger resultater fra det nye projekt, som ser ud til at blive det største i verden af sin slags, er der også andre interessante fund at dykke ned i. Et forskningsprojekt offentliggjorde nemlig i slutningen af sidste år resultater, der peger på, at den kommende fars helbredstilstand inden undfangelse, har stor betydning for udfaldet af en graviditet.\nHver femte graviditet mislykkedes\nHovedforfatteren på projekter er Michael L. Eisenberg, som er professor i urologi ved Stanford. Han forklarer ifølge The New York Times, at det ikke er mærkeligt, at faderens helbred spiller en så stor rolle, som undersøgelsen viser. Halvdelen af det kommende barns gener kommer nemlig fra faderen, og derfor er det naturligt, at mandens sundhedstilstand har betydning for hvorvidt en graviditet lykkedes. Eisenberg vil gerne understrege endnu en gang, at fertilitet er en holdsport.\nI undersøgelsen så Eisenberg og hans forskerhold på data fra næsten en million graviditeter mellem 2007 – 2016, og sammenholdt disse med informationer om parterne sundhed i en fireårig periode op til graviditeten.\nDe kiggede især på en række faktorer, når det kom til mændene helbred. Det var henholdsvis forhøjet blodtryk, højt kolesterol, overvægt, diabetes og andre kroniske sygdomme. I alt fandt de, at omkring en femtedel af alle graviditeterne i undersøgelsen endte med spontan abort, dødfødsel, eller at der var tale om en graviditet udenfor livmoderen.\nDa forskerne dykkede mere ned i resultaterne så de, at jo flere af de førnævnte faktorer, som mændene kunne sætte flueben ved, jo højere var risikoen for, at graviditeten ikke var succesfuld.\nLæs også: Spis dig til bedre fertilitet\nØger risiko med tæt på tyve procent\nSammenlignet med mænd, som ikke havde hverken forhøjet blodtryk, kolesterol, diabetes, kroniske sygdomme eller var overvægtige, var risikoen for at graviditeten ikke endte lykkeligt 10 procent forøget, hvis manden havde en af disse problemer. Havde han to, steg risikoen med 15 procent og havde manden tre eller flere, blev risikoen forøget med 19 procent.\nForskerne tog højde for moderens alder, som ikke så ud til at spille en stor rolle, samt en række andre sundheds- og adfærdsmæssige aspekter hos begge køn.\nAlt i alt konkluderer undersøgelsen, at den kommende faders helbredstilstand op til undfangelsen, har en væsentlig betydning for udfaldet af graviditeten, og at det altså er værd at have in mente, hvis man planlægger en familieforøgelse.\nLæs også: Når storken un har et ben\nForrige artikelVed du, hvad din pensionsopsparing bliver brugt til?\nNæste artikelNye kostråd med fokus på klima\nSukker – hvad det kan gøre mod dig #3\nSundhedsstyrelsen vil ikke fjerne D2 trods kritik\nDanskerne vil have deres sundhed tjekket


Se trafikforholdene omkring Tofthøjskolen\nSkolen ligger ud til Tofthøjvej i udkanten af Storvorde. Tofthøjvej er trafiksaneret med indsnævringer på strækningen foran skolen.\nElever fra Storvorde kan, gennem et net af cykelstier, gå eller cykle til skole i trafiksikre omgivelser. Elever fra Sejlflod kan benytte banestien på en del af strækningen. Alle børn opfordres derfor til at cykle eller gå til skolen.\nVælger du at køre dit barn til skolen skal du benytte en af de anbefalede afsætningspladser ved hallen, ved SSB eller på Skrænten 3-5. Overvej om du kan sætte dit barn af et sted tæt på skolen, hvorfra det via stierne kan gå det sidste stykke vej.


Tema: Når jeg ser et rødt flag smælde | Favrskov Bibliotekerne\nTema: Når jeg ser et rødt flag smælde\nCD På denne arbejdernes internationale kampdag kan man dyrke nostalgien ved et genhør med kampsange fra 70’erne, som ny er blevet genudgivet. I sin tid i 1971 den anden plade (og første hele LP) udgivet på det sagnomspundne pladeselskab Demos og med sange af gamle koryfæer som Benny Holst og Jesper Jensen. Titlerne giver i sig selv et tidsbillede: ”Sang om drømmen”, ”Sang om merværdi”, ”Sang om arbejdskraften”, ”Sang om bevidsthed”, ”Sang om rigdom”, Sang om forskel” og ”Sang om at sige nej” – men heldigvis også ”Sang om at sige ja”.\nDen første maj. Af Benny Holst og Jesper Jensen\n200 ÅRS HISTORIE\nFAGBOG Overraskende nok findes der ikke mange samlede skildringer om arbejdernes historie i Danmark, men denne udgivelse af Selskabet til Forskning i Arbejderbevægelsens Historie er et glimrende oversigtværk. Bogen er selvfølgelig oplagt til opgaveskrivning, men bogens indbydende og blandede layout med illustrationer, fotos og faktabokse indbyder også til, at "almindelige" læsere og her især politisk interesserede vil kunne læse den med udbytte. Bogen er overskuelig inddelt i perioder og overskrifter: i tiden frem til 1900, fra 1900-1945 osv. og herunder igen i mindre temaer. Bagerst i bogen findes et stort noteapparat og desuden en meget omfattende litteraturliste.\nArbejdernes historie i Danmark 1800-2000. (30.1626)\nBILLEDVÆRK Roald Als er kendt af de fleste som en af vores bedste satiriske tegnere. Her udgives et bredt udvalg fra 28 års tegninger udvalgt, grupperet og i store træk kronologisk gengivet efter periodens statsministre med korte supplerende tekster og kommentarer ved hans såkaldte neger Poul Einer Hansen. Det er den politiske satire, der er i centrum, og her er Roald Als' evne til at fange en aktuel situation eminent. Satiren og karikaturen er på samme tid skarp, ondskabsfuld, varm, rammende og meget morsom. Læst i småbidder er der stof til mange opløftende læsestunder. Et enestående dokument om 28 års dansk politisk historie, hvor politisk interesserede og yndere af den politiske satire får stof til flere timers underholdning.\nEn god socialdemokrat – et olmt tilbageblik på danmarkshistorien 1980-2008. Af Roald Als og Poul Einer Hansen (32.26)


Hidden Dimsum By Night: Natmadskælder åbner med 100 gratis øl og bao\nHidden Dimsum By Night: Ultrapopulær restaurant åbner natkoncept med 100 gratis øl og bao\nNytorv-restauranten Hidden Dimsum er kendt for sine mundvandsfremkaldende kinesiske retter, som kokke fra hele verden lægger vejen forbi for at bestille. Nu åbner bagmændene natmadsversionen: Hidden Dimsum By Night.\nHvis du er bekendt med følelsen af at crave dim sum, når du er på vej hjem fra en sen aften på kontoret, så har vi gode nyheder. Restauranten Hidden Dimsum, der ligger på Nytorv, åbner nemlig et nyt natmadskoncept, Hidden Dimsum By Night, hvor du kan bestille dim sum så sent som klokken to om natten.\nDet oplyser Hidden Dimsum på sin Instagram-profil.\nÅbningen af den nye snack- og natmadsrestaurant sker den 1. februar, hvor Hiddens Dimsums kælder begynder at holdetåbent torsdag til lørdag fra klokken 20 til to. Her kan du spise frisklavet bao eller endda nyde en øl, når du for eksempel er på vej hjem fra byen.\n“Kom og fejr denne specielle begivenhed med os sammen med ligesindede mennesker, der forstår den sande essens i natmad efter et par øl midt om natten,” lokker Hidden Dimsum i invitationen til åbningsfesten, hvor der vil være gratis bao og øl til de 100 første gæster, der lægger vejen forbi det nye natkoncept.\n“Allerede nu har Hidden Dimsum By Night oplevet en enorm interesse. Vi glæder os meget til at servere asiatisk street food med øl til jer midt om natten,” skriver Hidden Dimsum på sin Instagram-profil.\nHidden Dimsum By Night bliver ifølge restauranten selv det første sted, du kan få asiatiske snacks i de Københavns nattetimer. Læs mere om Hidden Dimsum By Nights åbningsfest her.\nDim sum kan beskrives som en form for kinesisk udgave af tapas eller meze og er en masse mindre retter, du spiser til deling.


Den her pæretærte har jeg lavet utallige gange - grundopskriften er den fra de gode gamle Karoline opskriftbøger, men jeg har tilføjet marcipan i bunden, da jeg synes at det klæder tærten rigtig godt.\nDet er en dejlig nem opskrift og resultatet er altid fantastisk ;.)\nDu skal bruge: (til en stor tærte form som jeg ofte bruger laver jeg 1½ portion)\n4 pærer - eller i dåse med kogte pærer\nHvis tærten skal være ekstra luksusagtig lægges der skiver af marcipan i bunden inden pærerne lægges i....\nvand eller æg\nBland sukker, vaniljesukker og ingefær i og saml dejen hurtigt med æg og vand.\nLæg dejen koldt 1 time.\nSmør en tærteform eller springform (ca. 23 cm i diameter) med smør.\nDel dejen i 2 dele, og rul hver del ud i en rund plade, der passer til formen.\nLæg den ene del i formens bund, og pres dejen op langs kanten.\nSkræl pærerne og flæk dem. Tag kernehuset ud og læg de halve pærer i formen med den buede side opad, og med stilkenden mod midten.\nLæg den anden plade dej over pærerne og tryk godt til i kanten. Pensl med koldt vand eller sammenpisket æg og drys med lidt perlesukker.\nBag tærten midt i ovnen ved 200 grader i 40 minutter til overfladen er sprød og gylden.\nServer med flødeskum til.....\nIndsendt af Olga kl. 13.47


Dedikeret energikonsulent til byggeriafdeling i kraftig vækst - Ramboll Group\nDedikeret energikonsulent til byggeriafdeling i kraftig vækst\nBrænder du for energioptimering, energiberegninger og energimærkning? Og er du på udkig efter din næste faglige udfordring? Så er du måske den vi søger til at udvikle og fastholde vores førende position inden for byggeri!\nDine ansvarsområder som energikonsulent\nVi oplever kraftig vækst i efterspørgslen på energimærkninger fra vores kunder. Du vil derfor som energikonsulent hos Rambøll Midtjylland blive en værdifuld del af et landsdækken team af energikonsulenter.\nDine primære arbejdsopgaver bliver energimærkning på projekter i Jylland, men da vi løser opgaver for kunder over hele landet, vil du også i nogle tilfælde skulle besøge kunder på Sjælland. Afhængigt af din profil kan du foruden energimærkning også komme til at arbejde med:\n2D og 3D modellering i AutoCAD og Revit\nEnergiberegninger – herunder BE10 og BSim\nDrift og vedligehold af bygninger og bygningsinstallationer\nCTS-systemer og intelligente bygningsinstallationer (IBI) i byggeriet\nProjekteringsopgaver og tilsyn\nVores afdeling har mange forskellige rådgivningsopgaver, så du vil som energikonsulent hos os kunne arbejde på en bred vifte af byggeprojekter.\nAfhængigt af dine ønsker, vil du få arbejdsplads på enten vores kontor i Herning eller i Viborg.\nDin passion for energiområdet ses tydeligt i dit arbejde, hvor du har ét eller flere faglige specialer, du brænder særligt for. Du er dog nysgerrig på at lære mere fra yderst kompetente kollegaer i afdelingen, der vil være med til at højne din i forvejen høje faglighed. Vidensdelingen går dog begge veje, så du nyder ligeledes at lære fra dig inden for dit specialistområde.\nDit specialistområde indbefatter en stor indsigt i bygningsreglementet og gældende standarder inden for energimærkning. Du har et solidt kendskab til tekniske installationer i bygninger såsom varme- og brugsvandslæg, ventilation og belysning.\nDu har en udadvendt personlighed, der gør dig i stand til at arbejde og interagere med både kollegaer og kunder uafhængigt af niveau.\nAf mere faglig karakter, forestiller vi os at du:\nHar en uddannelse som bygningskonstruktør, maskinmester eller ingeniør\nEr certificeret energikonsulent\nHar min. 2 års erfaring med energimærkning af både små og store bygninger\nBliv en del af Byggeri Midtjylland i Herning og Viborg\nDu får fornøjelsen af ca. 20 engagerede kollegaer i Byggeriafdelingen fordelt på kontorer i Herning og Viborg, der alle arbejder med varierende opgaver for både offentlige og private bygherrer. Hverdagen er i høj grad baseret på gensidig tillid og frihed under ansvar. Projektporteføljen spænder bredt og afdelingen har i øjeblikket igangværende opgaver indenfor bl.a. undervisning, sundhed, boliger, kultur og industri. Du vil blive en del af Rambølls faglige netværk, hvor du får rig mulighed for at sparre med kompetente kolleger. Udover høj faglighed vægter vi en god balance mellem arbejde og fritid.\nVil du vide mere om stillingen, kontakt da afdelingsleder René F. G. Bjerregaard på +45 5161 2153.\nDa vi løbende indkalder til samtale, så send din ansøgning hurtigst muligt. Dog ikke senere end lørdag d. 20. maj 2017.\nApply before 20-05-2017